V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 469,3 milióna EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (1 305,5 milióna EUR), vyšlo by nedostatočné čerpanie vo výške –71,3 milióna EUR.

Túto úroveň čerpania spôsobili predovšetkým výdavky na režim operačných fondov pre organizácie výrobcov a na ostatné opatrenia v odvetví ovocia a zeleniny, ktoré sú financované tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. mája 2015 uplatňuje len na schválené rozpočtové prostriedky vo výške 836,2 milióna EUR, neberú sa teda do úvahy pripísané príjmy.

3.1.3.Mlieko a mliečne výrobky (+33,9 milióna EUR)

Túto úroveň čerpania spôsobili predovšetkým výdavky na skladovanie a na ostatné opatrenia v odvetví mlieka a mliečnych výrobkov (rozpočtová položka 05 02 12 99), ktoré sú financované tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. mája 2015 uplatňuje len na schválené rozpočtové prostriedky vo výške 77,1 milióna EUR, neberú sa teda do úvahy pripísané príjmy.

V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 54,3 milióna EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (131,4 milióna EUR), vyšlo by nedostatočné čerpanie vo výške –18,6 milióna EUR.

Ide predovšetkým o účinok pomalšieho čerpania rozpočtových prostriedkov pre program na podporu konzumácie mlieka v školách. Navyše treba poznamenať, že tempo čerpania rozpočtových prostriedkov na krízové opatrenia, ktoré sú k dispozícii na skladovanie a na ostatné opatrenia v odvetví mlieka a mliečnych výrobkov, nebolo možné spoľahlivo odhadnúť. Preto sa profil výdavkov pravdepodobne bude líšiť od trojročného priemeru, ktorý je základom ukazovateľa pre tento článok.

Preto sa profil výdavkov pravdepodobne bude líšiť od trojročného priemeru, ktorý je základom ukazovateľa pre tento článok.

3.2.Priame platby

Čerpanie rozpočtových prostriedkov na priame platby bolo v porovnaní s úrovňou ukazovateľa k 31. máju 2015 vyššie o 991,1 milióna EUR.

3.2.1.Oddelené priame platby (+999 miliónov EUR v porovnaní so schválenými rozpočtovými prostriedkami)

Túto úroveň čerpania spôsobili predovšetkým výdavky na režim jednotnej platby, ktorý je financovaný tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. mája 2015 uplatňuje len na schválené rozpočtové prostriedky vo výške 37 397 miliónov EUR, neberú sa teda do úvahy pripísané príjmy.

V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 1 245 miliónov EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (38 642 miliónov EUR), vyšlo by nedostatočné čerpanie vo výške –231 miliónov EUR.

Tento rozdiel v úrovni plnenia rozpočtu v prípade oddelených priamych platieb vyplýva predovšetkým z pomalšieho tempa čerpania v prípade režimu osobitnej podpory (článok 68) v porovnaní s úrovňou ukazovateľa za obdobie do 31. mája 2015. Je však potrebné poznamenať, že členské štáty predpokladajú úplné vyčerpanie rozpočtových prostriedkov tohto režimu na rok 2015 do konca rozpočtového roka.

Treba takisto poznamenať, že napriek skutočnosti, že vykonávanie režimu jednotnej platby sa zlepšilo (98,4 % potrieb do 31. mája 2015 v porovnaní s 97,8 % do 31. mája 2014), prognózy členských štátov naznačujú, že na konci rozpočtového roka by mohlo nastať mierne nedostatočné čerpanie tejto položky. Keďže však rok 2015 je posledným rokom uplatňovania režimu jednotnej platby, Komisia naďalej pozorne sleduje čerpanie rozpočtových prostriedkov pre tento režim.

Komisia momentálne očakáva, že dostupné rozpočtové prostriedky a pripísané príjmy by mali byť dostatočné na krytie potrieb financovania v rámci tohto článku.

4.Plnenie rozpočtu na strane príjmov pripísaných EPZF

Z tabuľky v prílohe 1 vyplýva, že k 31. máju 2015 boli vybrané pripísané príjmy vo výške 1 263,1 milióna EUR. Konkrétne ide o tieto príjmy:

–príjmy z opráv podľa účtovníctva a rozhodnutí o overení súladu predstavovali 746,7 milióna EUR, pričom sa do konca rozpočtového roka očakávajú ďalšie sumy vyplývajúce z vykonávania vykonávacieho rozhodnutia Komisie (ad hoc 48);

–príjmy z nezrovnalostí predstavovali 107,9 milióna EUR, pričom sa do konca rozpočtového roka takisto očakávajú ďalšie sumy, a

–príjmy z odvodov za mlieko, ktoré už boli všetky vybrané a momentálne predstavujú približne 408,5 milióna EUR.

A napokon suma pripísaných príjmov, ktoré sa nakoniec preniesli z roku 2014 do roku 2015, dosiahla 341,3 milióna EUR.

Preto výška pripísaných príjmov dostupných na financovanie výdavkov EPZF k 31. máju 2015 predstavuje 1 604,4 milióna EUR, pričom sa očakáva, že do konca rozpočtového roka sa ešte zvýši o pripísané príjmy vybrané na základe rozhodnutí o schválení účtov a o overení súladu a nezrovnalostí.